Marco Asensio

Marco Asensio Willemsen (s. 21. tammikuuta 1996 Palma de Mallorca, Mallorca, Baleaarit) on espanjalainen jalkapalloilija. Hän edustaa Turkin Superliigassa pelaavaa Fenerbahçea ja on pelipaikaltaan hyökkäävä keskikenttäpelaaja tai laitalinkki.

Real Madridin kokoonpanossa Asensio onnistui maalinteossa jokaisessa debyytissä kaikissa kilpailuissa.

 Seurajoukkueura 
Mallorcan saarilta kotoisin oleva Asensio sai jalkapallo-oppinsa paikallisseura Real Club Deportivo Mallorca nuorisoakatemiasta. Asensio pelasi ensimmäistä kertaa seuran reservijoukkueessa kaudella 2013–2014 maan neljänneksi korkeimmalla sarjatasolla Tercera Divisiónissa, hieman sen jälkeen, kun sekä Barcelona että Real Madrid olivat halukkaita hankkimaan nuorukaisen riveihinsä.Madrid y Barça pugnan por Asensio Diario de Mallorca. Viitattu 28.11.2014.  27. lokakuuta 2013 ottelussa Recreativoa vastaan hän pääsi ensimmäistä kertaa pelaamaan edustusjoukkueen kanssa.Linares reafirma el liderato del Decano Marca. Viitattu 28.11.2014. 

Hän aloitti vaihtopenkillä myös seuraavassa kotiottelussa 2. marraskuuta 2013 Lugoa vastaan, ja pääsi kentälle viimeisiksi seitsemäksi minuutiksi.Los lucenses tiran de oficio para resistir en el Iberostar Marca. Viitattu 28.11.2014.  Tehtyään vaikutuksen peliesityksillään silloiseen edustusjoukkueen päävalmentaja José Luis Oltraan, Asensio nostettiin pysyvästi edustusmiehistöön.Marco Asensio llama a la puerta  Última Hora. Viitattu 28.11.2014. 

16. maaliskuuta 2013 Asensio teki ensimmäisen maalinsa ammattilaisena kotiottelussa Tenerifea vastaan.Asensio y Thomas dan aire a los baleares ante un flojo Tenerife Marca. Viitattu 28.11.2014.  Uuden päävalmentaja Valeri Karpinin alaisuudessa hän nousi joukkueen vakioavauskokoopanoon ja kiitoksena luottamuksesta, hän teki kuukauden aikana maalit Osasunaa, Alavésia ja Llagosteraa vastaan.

24. marraskuuta 2014 urheilulehti Marca uutisoi Mallorcan ja Real Madridin päässeen sopimukseen Asension siirtymisestä madridilaisseuraan kaudeksi 2015–2016.Asensio y el Madrid, acuerdo total Marca. Viitattu 28.11.2014.  Myöhemmin myös pelaaja itse ilmoitti päätöksestään siirtyä Real Madridiin.Marco Asensio: "He decidido ir al Real Madrid y estoy contento" Marca. Viitattu 1.12.2014.  5. joulukuuta 2014 Real Madrid vahvisti siirron, ja sopimuksen pituudeksi muodostui kuusi vuotta.Comunicado oficial: Marco Asensio Real Madrid. Viitattu 5.12.2014.  Hänestä maksettiin 3,9 miljoonan euron siirtokorvaus. Asensio pelasi kauden 2014–2015 loppuun asti lainasopimuksella Mallorcassa, jonka jälkeen hän siirtyi madridilaisseuraan.Marco Asensio, al Real Madrid por 3,9 millones Marca. Viitattu 5.12.2014. 

Kaudeksi 2015–2016 Real Madrid lainasi Asension Espanyolille. Hän pelasi ensimmäisen ottelunsa joukkueessa 19. syyskuuta 2015 vieraskentällä Real Sociedadia vastaan.El Espanyol se rehabilita en Anoeta Mundo Deportivo. Viitattu 30.8.2017.  Lainakauden aikana pelaamissaan 34 sarjaottelussa, hän teki neljä maalia ja antoi 12 maaliin johtanutta syöttöä.Asensio crece en el Espanyol: está en el Top-10 de asistencias AS. Viitattu 30.8.2017. 

Kaudella 2016–2017 Real Madridin päävalmentajana toiminut Zinedine Zidane nosti Asension mukaan edustusjoukkueeseen. Hän onnistui maalinteossa sekä UEFA Super Cupissa Sevillaa vastaan että liigadebyytissään Real Sociedadia vastaan.

Asensio pelasi ensimmäisen kautensa aikana madridilaisseurassa 23 sarjaottelua ja teki niissä kolme maalia.Fiebre amarilla Marca. Viitattu 30.8.2017. El Madrid se pasea en Eibar La Vanguardia. Viitattu 30.8.2017.  Kausi päättyi tuplamestaruuteen, kun joukkue voitti pääsarjamestaruuden viiden vuoden tauon jälkeen sekä toista kertaa peräkkäin Mestarien liigan.El Real Madrid, campeón de LaLiga Santander 2016/17 La Liga. Viitattu 30.8.2017.  Turnauksen loppuottelussa Real Madrid kohtasi italialaisen Juventuksen, jonka se kaatoi lopulta numeroin 4–1, Asension viimeistellessä joukkueen viimeisen maalin.Majestic Real Madrid win Champions League in Cardiff UEFA. Viitattu 30.8.2017. 

Kaudella 2017–2018 Asensio voitti toistamiseen Mestarien liigan. Hän pelasi yhtä vaille kaikissa otteluissa, loppuottelussa Liverpoolia vastaan tosin vain loppuhetket, ja teki maalin välieräottelussa Bayern Müncheniä vastaan. Primera Divisiónin 32 ottelussa hän teki kuusi maalia. Seuraavalla kaudella hän pelasi Espanjan pääsarjassa 30 ottelua, joissa teki yhden ja syötti kahdeksan maalia. Mestarien liigan seitsemässä ottelussa syntyi kaksi maalia.

Asensio oli eturistisidevamman vuoksi sivussa kentiltä heinäkuulta 2019 maaliskuulle 2020. Hän ehti pelata loppukauden aikana yhdeksän Primera Divisiónin ottelua ja tehdä kolme maalia Real Madridin voittaessa Espanjan-mestaruuden. Kaudella 2020–2021 hän teki 35 liigaottelussa viisi maalia ja 11 Mestarien liigan ottelussa kaksi maalia. Kaudella 2021–2022 Real voitti sekä Espanjan-mestaruuden että Mestarien liigan. Asensio teki kotimaan liigassa maaliennätyksensä, kymmenen maalia 31 ottelussa, mukaan lukien hattutemppu Mallorcaa vastaan syyskuussa 2021. Mestarien liigassa hän pelasi kahdeksassa ottelussa, mutta oli vain kahdesti avauskokoonpanossa. Loppuottelussa Liverpoolia vastaan hän ei päässyt kentälle. Hän teki maalin alkulohko-ottelussa Interiä vastaan. Kaudella 2022–2023 Asensio teki 31 La Ligan ottelussa yhdeksän maalia ja voitti Copa del Reyn. Kesäkuussa 2023 Real Madrid ilmoitti Asension jättävän madridilaisseuran kuluvan kauden jälkeen.

Asensio siirtyi kesällä 2023 Paris Saint-Germainiin kolmivuotisella sopimuksella. Ensimmäisellä kaudellaan PSG:ssä Asensio voitti Ranskan liigan, Ranskan cupin sekä Ranskan supercupin. Hän teki Ligue 1:ssä neljä maalia ja antoi viisi maalisyöttöä. Kaudella 2024–2025 Asensio pelasi PSG:ssä 12 pääsarjaottelua, joissa hän teki kaksi maalia ja antoi neljä maalisyöttöä. PSG:n voittamassa Mestarien liigassa hän pelasi neljässä liigavaiheen ottelussa. Helmikuussa 2025 Asensio siirtyi Paris Saint-Germainista englantilaisseura Aston Villaan loppukauden kattaneella lainasopimuksella.  Hän pelasi Villassa 13 valioliigaottelua, joissa teki kolme maalia. Mestarien liigassa hän pelasi neljä ottelua ja teki yhteensä kolme maalia neljännesvälieräotteluissa Club Bruggea vastaan.

Syyskuun alussa 2025 Asensio siirtyi turkkilaisseura Fenerbahçeen 7,5 miljoonan euron siirtosummalla. Hän allekirjoitti Fenerbahçen kanssa kolmivuotisen sopimuksen.

 Maajoukkueura 
Asensio on pelannut Espanjan nuorisomaajoukkueissa. Hän oli voittamassa alle 19-vuotiaiden Euroopan-mestaruutta vuonna 2015, ja pelasi turnauksessa Espanjan kaikki viisi ottelua. Hän pelasi neljä ottelua Espanjan saadessa hopeaa alle 21-vuotiaiden EM-kilpailuissa 2017.

17. toukokuuta 2016 Asensio ja hänen joukkuetoverinsa Pau López saivat kutsun Espanjan maajoukkueeseen ystävyysotteluun Bosnia ja Hertsegovinaa vastaan.Pau López y Marco Asensio, convocados por Del Bosque RCD Espanyol. Viitattu 30.8.2017.  29. toukokuuta 2016 pelatussa ottelussa Asensio pääsi tekemään ensiesiintymisensä myös aikuisten maajoukkueessa.Nolito endulza un duelo atípico Marca. Viitattu 30.8.2017. 

Asensio pelasi MM-kilpailuissa 2018 kolmessa ottelussa, näistä neljännesvälierässä Venäjää vastaan hän oli avauskokoonpanossa. Ensimmäisen maaottelumaalinsa hän teki Kroatiaa vastaan saman vuoden syyskuussa. Hän pelasi kaikissa kuudessa ottelussa Espanjan saavuttaessa hopeaa vuonna 2021 järjestetyissä Tokion olympialaisissa. Välierässä Japania vastaan hän teki voittomaalin jatkoajalla. MM-kilpailuissa 2022 hän oli avauskokoonpanossa kolmessa ottelussa ja tuli kerran vaihdosta kentälle. Hän teki maalin avausottelussa Costa Ricaa vastaan. Hän on pelannut maajoukkueessa viimeksi syyskuussa 2023.

 Tilastot 
Seurajoukkue
Päivitetty 28. joulukuuta 2022.Marco Asensio Transfermarkt. Viitattu 28.12.2022. 
SeuraKausiSarjaCupEurooppaMuutYhteensäTasoOttelutMaalitOttelutMaalitOttelutMaalitOttelutMaalitOttelutMaalitMallorca B2013–14Tercera División143———143Mallorca2013–14Segunda División20100——2012014–1536600——366Yhteensä56700——567Espanyol2015–16Primera División34430——374Real Madrid2016–1723363831138102017–18326521214253112018–193015372204462019–20930010001032020–213551112104872021–22311021811042122022–2391006200153Yhteensä1692919953119325052Yhteensä2734322953119335766

1Muissa kilpailuissa on huomioitu FIFA Club World Cup, Supercopa de España ja UEFA Super Cup.</small>

 Saavutukset 
Real Madrid:
 Espanjan pääsarjamestaruus: 2016–2017, 2019–2020, 2021–2022
 Espanjan supercup: 2017, 2019, 2021
 Espanjan cup: 2022–2023
 Mestarien liiga: 2016–2017, 2017–2018, 2021–2022
 Euroopan supercup: 2016, 2017, 2022
 Seurajoukkueiden maailmanmestaruus: 2016, 2017, 2018, 2022
Paris Saint-Germain:
 Ranskan pääsarjamestaruus: 2023–2024
 Ranskan supercup: 2023–2024, 2024–2025
 Ranskan cup: 2023–2024

 Lähteet 

 Aiheesta muualla 
 Marco Asension esittely Real Madridin kotisivustolla 
 Marco Asension tilastot BDFutbol-sivustolla 
 Marco Asension tilastot Soccerway-sivustolla  

Luokka:Espanjalaiset jalkapalloilijat
Luokka:Espanjalaiset olympiamitalistit
Luokka:Vuonna 1996 syntyneet
Luokka:Elävät henkilöt